fi fi fi fi en en fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi fi fi fi fi da fi fi fi fi fi fi fi fi fi da fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi es fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
Näin tätä postausta parissa blogissa ja ajattelin, että pitääpä ottaa nuo "kysymykset" ylös ja tehdä kans tämä postaus. Noooh, nyt näitä postauksia onkin melkein jokaisessa blogissa joten lukekaa nyt vielä nämä munkin vastaukset näihin lauseiden alkuihin. Kyllä tuntuu, että tekniikka ei ole yhtään mun puolella tässä bloggaamisessa. Jostain syystä en saa tähän koneeseen kuvanmuokkausohjelmaa ladattua suomen kielellä, vaikka kyseisen ohjelman saa suomeksi. Onneksi oon käyttänyt sitä ohjelmaa niin paljon, että muistan ulkoa missä mikäkin nappula on. Toisekseen jostain syystä tämä ei näytä esikatselukuvissa niitä pikkukuvia, vaan täytyy jokainen kuva painaa erikseen auki isoksi, jotta näkisin mistä kuvasta on kyse. Tämä hidastuttaa huomattavasti bloggaamista. Pitääpä perehtyä vähän tarkemmin (tai paremminkin huikkaan Timon katsomaan, että mikä tässä on vikana). Mutta nyt niihin lauseisiin:
En ymmärrä... kaksinaamaisia ihmisiä. Et miten joku kykenee päin naamaa esittämään ja sanomaan aivan toista, kun sitten selän takana puhutaan pahaa. Mitä siitäkin hyötyy?
Seuraavaksi ajattelin... tehdä tämän postauksen valmiiksi ja vihdoin siirtää kuvat vanhalta koneelta tänne uudelle koneelle, niin onnistuisi tämä postausten tekeminenkin vähän helpommin.
Viimeaikoina... oon kärsinyt kylkikivusta. Hirveää nukkua, kun hyvää asentoa ei meinaa löytyä kivun takia!
En osaa päättää... nopeasti vaikeita asioita. Pystyn kyllä tekemään päätöksen, mutta saatan jäädä miettimään, että oliko se sittekään oikea.
Muistan ikuisesti... sen, kun sanoin alttarilla "tahdon" elämäni miehelle.♥ Oman lapsen syntymä ei myöskään unohdu koskaan.
Päivän paras juttu... on ehdottomasti ystävän lapsen 1-vuotissynttärit, jonne kohta suunnataan.
Noloa myöntää, mutta... mun englanninkielentaitoni on ihan surkea! En ole ikinä ollut englannissa hyvä, mutta nyt kun en ole sitä käyttänyt, niin hyvä että osaan oman nimeni sanoa! Tääkin on sellanen, että jos saan miettiä, niin osaan kyllä kertoa, mutta jos joku yhtäkkiä esim. kadulla tulee mun nimen kysymään englanniksi, niin menen sata varmasti lukkoon.
Viikko sitten... taisin vaan pitää kotipäivää sängyssä makoillen.
Kaikista pahinta on... se, kun ihmiseltä puuttuu empatiakyky eli kyky asettua toisen ihmisen asemaan ja miettiä miltä toisesta tuntuu.
Salainen taitoni on... Yksityiskohtien muistaminen ja älyttömän laaja biisien ulkoamuistamiskapasiteetti aivoissa. Onko tuo edes sana? No nyt ainakin on. Haha.
Jos saisin yhden toiveen, se olisi... pahuuden poistaminen maailmasta kuten sodat ja nälänhätä.
Takki - Kirpputori/Kappahl | T-paita - H&m | Hame - Kirpputori/H&m | Kengät - Kirpputori/Vagabond
Minulla on pakkomielle... siihen, että jokaisella tavaralla on oma paikkansa ja muutenkin, että tavarat ovat järjestyksessä.
Söin tänään... nektariinin aamupalaksi.
Ärsyttävintä on... kun aika loppuu kesken! Paljon ois tehtävää, mutta liian vähän aikaa!
Tekisi mieli... mennä kylpylään lämpimään veteen lillumaan ja rentoutumaan.
Minusta on söpöä... kun vanha pariskunta pitää toisiaan kädestä kiinni kävellessään.♥
Hävetti... kun oon möläyttänyt jotain tyhmää. En ole sellanen ihminen, joka olis aina äänessä varsinkaan suuressa väkijoukossa ja herkästi mua sitten hävettää, jos sanon jotain omasta mielestäni typerää, kun vihdoin avaan suuni.
Olenko ainoa, jonka mielestä... Lauri Tähkän - Morsian biisi on hyvä?
Category: asut, lifestyle, oma elämä
lauantai 11. kesäkuuta 2016
Mä oon muuten tyytyväinen mun vaatekaapin sisältöön, mutta huomasin toukokuun hellepäivinä, että multa puuttuu täysin hellevaatteita ja muutenkin kesävaatevarasto on aika olematon. Mulla on yhdet farkkushortsit, kolmet collegeshortsit, perustoppeja muutamat, yks shortsihaalari ja pari mekkoa ja siinä ne tais ollakin. Aattelinkin tähän postaukseen listata erilaisia vaatteita, mitä tarvitsisin/haluaisin nyt kesäksi. Saahan sitä ainakin haaveilla, sillä tuskin kaikki nämä päätyy kotiin asti. Silti tällaisia on kiva tehdä ja hakea inspiraatiota, kun pääsee selailemaan monia nettikauppoja.
1.Shortsihaalarit. Oon ehdottomasti sitä mieltä, että tällaiset shortsihaalarit on kyllä ihan paras hellevaate, kun yleensä nää on vielä tosi kevyttä kangastakin. Mä löysin yhden shortsihaalarin kirpputorilta viime kesänä ja tällaisia pitäisi saada lisää ja erilaisia. Huomasin muuten tätä kollaasia tehdessä, että valitsin aika vaaleita sävyjä näin kesällä. Normaalisti pukeudun aika tummiin väreihin kuten perus musta, tummansininen tai viininpunainen. Molemmat haalarit löysin Espritin sivuilta ja löydät valkoisen haalarin TÄÄLTÄ ja sinivalkokuvioisen TÄÄLTÄ.
2. Bikinien yläosia. Kirjoitinkin mun kesän bucket list -postaukseen, että mun pitäisi mennä bikiniostoksille. Tykkään eniten siitä, että nuo olkaimet menee niskan taakse, jotta aurinkoa ottaessa se raja ei olisi niin näkyvä selästä. Nojoo, naureskelen täällä itsekseni, sillä minähän oon tunnetusti kalpea kesät talvet enkä siis oikeastaan rusketu. Ehkä palan ja sitä kautta saan vähän väriä pintaan. Haha. Molemmat bikinien yläosat löysin itseasiassa Lindexin valikoimasta; korallin punaisen väriset löytyvät TÄÄLTÄ ja mustat TÄÄLTÄ.
3. Valkoiset tennarit. Haaveilen nimenomaan Niken air max -merkkisistä tennareista. Myönnän, mähän oon oikeasti tosi pihi ja kalliita asioita mietin tarkkaan ennen kuin ne ostan. Joku 50€ kengistäkin on mun mielestä liikaa ja siksi nämä reilun satasen maksavat Niken tennarit on ollut mulla kauan mietinnässä. Luotan siihen, että ne ovat varmasti hintansa arvoiset, mutta en ole vain saanut aikaiseksi hankkia. Pitäisi käydä näitä ainakin kokeilemassa. Näitä saa ostettua monestakin eri kaupasta, mutta itse kävin Intersportin sivuilla ja pääset suoraan kenkiin TÄSTÄ.
4. Aurinkolasit. Tällä hetkellä tuntuu, että aurinkolaseja sais olla enemmän. Multa taitaa olla vain kahdet aurinkolasit; toiset ovat autossa ja toiset sisällä. Silti tuntuu, että ne jää päähän esimerkiksi autosta tultaessa ja sitten molemmat lasit ovat sisällä ja kun seuraavan kerran meen ajamaan autolla, niin siellä ei olekaan aurinkolaseja. Oon yrittänytkin etsiä tällaisia ns. pilottilaseja. Nämä löysin Espritin sivulta ja löydät ne TÄÄLTÄ.
5. Korkeavyötäröiset farkkushortsit. Farkkushortseja mulla tosiaan on vain yhdet, jotka löysin hetki sitten kirpputorilta joten haluaisin niitä ehdottomasti lisää. Mulla onkin ollut mielessä nämä Gina tricotin Molly -merkkiset korkeavyötäröiset farkkushortsit. Tykkään niin kovasti Mollyn korkeavyötäröisistä farkuista joten ajattelin, että nämäkin ovat varmasti hyvät. Edelleenkään Seinäjoella ei ole Gina tricotin myymälää, joten en pääse näitä kokeilemaan, enkä uskalla näitä ostaa kokeilematta. Suoraan farkkushortseihin pääset TÄSTÄ.
6. Off shoulder paidat. Tällaiset olkapäät paljaaksi jättävät paidat ovat nyt tulleet muotiin uudestaan. Itse muistan, että mulla oli tällaisia paitoja seiska- ja kasiluokalla eli reilu kymmenen vuotta sitten. Yks musta olkapäät paljaaksi jättävä paita oli ihan lemppari ja pidinkin sitä tosi usein. Pidin sitä vissiin niin paljon, että se meni lopulta rikki ja se oli pakko heittää roskiin. Haha. Nää on silti jotenkin tosi paljon mun mieleen, että enköhän mä tänä kesänä tällaisia osta. Nämä paidat löysin Gina tricotin nettikaupasta. Mustan paidan löydät TÄÄLTÄ ja valkoisen TÄÄLTÄ.
Nettikauppoja selatessani huomasin että melkein kaikissa kaupoissa oli menossa alennukset joten kannattaa ehdottomasti mennä tsekkaamaan ne. Esimerkiksi Espritin nettisivuilla löytyy vaatteita niin naisille kuin miehille ja lapsillekin. Myös Home -osastolta löytyy kaikkea ihanaa kotiin. Tajusin muuten juuri itsekin, että niin joo ne alennusmyynnit alkaa ihan kohta myymälöissäkin ja osassa varmasti on alkanutkin. Itse ajattelin käydä kiertämässä Lempäälän Ideaparkin tarjonnan jos sieltä löytyisi kaikkea kivaa. Vois yhdistää sen samaan reissuun Ikean kanssa niin kuin yleensä meillä on ollut tapana.
Onko teillä jotain kesävaatehankintoja mielessä? :)
perjantai 3. kesäkuuta 2016
Oon nyt löytänyt uuden lempparikaupan lastenvaatteita ajatellen, nimittäin Zaran. Joskus tuossa maaliskuussa Zara avasi nettikaupan. Eksyin katsomaan lasten vaatteita ja huomasin niiden olevan suht edullisia, erikoisia ja mun makuuni. Suurimman osan pojan vaatteista edelleen ostan kirpputoreilta, mutta tuntuu, että kohta 1½-vuotiaalle pojalle ei meinaa löytyä hyväkuntoisia ja mun tyylisiä vaatteita kirpputoreilta. Tein siis poikkeuksen ja laitoin Zaralle tilauksen tuossa huhtikuussa ja todella tyytyväinen olen ollut.
Nämä t-paidat oli tosi hienoja ja niin kuin tuosta ylemmästä kuvasta näkyy, niin esimerkiksi alarivin paidat ovat kaikki samoja, mutta eri väreissä. En muista tarkalleen näiden hintoja enää, mutta oisko näiden hinnat pyörineet jossain 3.95-4.95€/kpl eli todella edullisia siis.
Tykkäsin myös kovasti Zaran housuista, sillä sieltä löytyi myös vähän erikoisempiakin housuja, mutta myös perus collegehousuja. Mun lempparit on nämä vasemmanpuoleiset harmaat vähän farkun näköiset housut, jotka maksoi 9,95€. Siniset ja harmaat peruscollarit taas maksoi 6.95€/kpl.
Tää huppari oli niin kiva, että tääkin oli pakko klikata ostoskoriin. Hintaa tällä tais olla joku 12,95€.
Tämä "sadetakkikangasta" oleva takki oli oikeastaan heräteostos, sillä tämä oli puoleen hintaan. Oikea hinta tälle oli 24.95€ ja maksoin tästä 12,47€.
Jos yks huono puoli pitää sanoa Zaran nettikaupasta, niin se, että koot ovat aika usein loppu ja mäkin odotin reilun viikon tiettyihin housuihin lisää kokoja ennen kuin tein tilauksen. Näitä kokoja ei kuitenkaan sitten tullut, niin jouduin jäämään ilman näitä haluamiani housuja. Sivuilla kuitenkin vaihtuu vaatteetkin tosi nopeaa ja nyt kun kävin sivustolla uudestaan, niin näitä kaikkia vaatteita ei enää edes ole sivustolla saatavissa ja tilalle oli tullut lisää mielenkiintoisia vaatteita. Kannattaa kyllä ehdottomasti käydä tutustumassa Zaran valikoimaan tästä linkistä. Jos ei lasten vaatteita niin esim. naisten ja miesten vaatteitakin löytyy paljon. Niin ja tää ei ollut millään lailla maksettu mainos. :)
Category: lapset, lapsi, lasten vaatteet, ostokset, vaatteet
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
CopyRight © | Theme Designed By Hello Manhattan